सुरेन्द्र मंथन का कार्यक्षेत्र अध्यापन का रहा है। उन्हें शिक्षा जगत का गहरा अनुभव तो है ही, साथ ही उनके पास अन्य क्षेत्रों से संबंधित अनुभव–सम्पन्न दृष्टि है। मनुष्य के मन के भीतर देखने की उनकी दृष्टि कैमरे जैसी है। उनकी दृष्टि समाज में फैली विसंगतियों, साम्प्रदायिकता,पारिवारिक एवं सामाजिक सम्बंध, भ्रष्ट प्रशासन, तिकड़मबाज़ राजनीति और खोखली अर्थव्यवस्था पर भी पड़ी है। उन्होंने छोटी–छोटी घटनाओं को आधार बनाकर अनेक विषयों पर कलम चलाई है।